গ্ত্সাং-পা-র্গ্যা-রাস-য়ে-র্দো-র্জে
**গ্ত্সাং-পা-র্গ্যা-রাস-য়ে-র্দো-র্জে** (তিব্বতি: གཙང་པ་རྒྱ་རས་ཡེ་ཤེས་རྡོ་རྗེ, ওয়াইলি: *gtsang pa rgya ras ye shes rdo rje*) (১১৬১ - ১২১১) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ (ওয়াইলি: *'brug pa bka' brgyud*) ধর্মীয় গোষ্ঠীর প্রথম র্গ্যাল-দ্বাং-'ব্রুগ-পা বা প্রধান।

জন্ম
----

গ্ত্সাং-পা-র্গ্যা-রাস-য়ে-র্দো-র্জের ১১৬১ খ্রিষ্টাব্দে তিব্বতের হা-বো-গাংস-ব্জাং (ওয়াইলি: *ha bo gangs bzang*) নামক স্থানে র্গ্যা নামক পরিবারগোষ্ঠীর এক পরিবারে সাত ভাইবোনের মধ্যে সর্বকনিষ্ঠ রূপে জন্মগ্রহণ করেন। তার পিতামাতা তাকে এক বোন ধর্মাবলম্বী ব্যক্তিকে দান করলে তিনি এই শিশুর নাম রাখেন গ্যুং-দ্রুং-দ্পাল (ওয়াইলি: *g.yung drung dpal*)। গ্যুং-দ্রুং-দ্পালের আট বছর বয়সে তার মাতার মৃত্যু হয়।

শিক্ষা
------

গ্যুং-দ্রুং-দ্পালের বয়স যখন বারো বছর, তখন তার জ্যৈষ্ঠ ভ্রাতা স্কাল-লদান (ওয়াইলি: *skal ldan*) তাকে গ্ত্সাং-রোং (ওয়াইলি: *gtsang rong*) নামক স্থানে র্তা-থাং-পা (ওয়াইলি: *rta thang pa*) নামক শিক্ষকের কাছে নিয়ে গেলে, সেখানে তিনি তিন বছর শিক্ষালাভ করেন। পনেরো বছর বয়স হলে তিনি ম্খার-লুং-পা (ওয়াইলি: *mkhar lung pa*) নামক বৌদ্ধ শিক্ষকের নিকট আট বছর ধরে অভিধর্ম ও অতিযোগ তত্ত্ব সম্বন্ধে শিক্ষালাভ করেন। এরপর তিনি তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা গ্লিং-রাস-পা-পাদ-মা-র্দো-র্জের নিকট শিক্ষালাভ করেন। ১১৯৩ খ্রিষ্টাব্দে ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নির্দেশে তিনি বৌদ্ধ ভিক্ষুতে পরিণত হন।

গ্তের-মা উদ্ধার
---------------

গ্লিং-রাস-পা-পাদ-মা-র্দো-র্জের নির্দেশে তিনি ম্খার নদী উপত্যকায় যেতে নির্দেশ দিলে গ্ত্সাং-পা-র্গ্যা-রাস-য়ে-র্দো-র্জে সেখানে ভারতীয় পণ্ডিত তিপু পার রচিত রো-স্ন্যোম-স্কোর-দ্রুগ (ওয়াইলি: *ro snyom skor drug*) নামক একটি গ্রন্থকে উদ্ধার করেন। এই গ্রন্থ তিপু পার শিষ্য রাস-ছুং-র্দো-র্জে-গ্রাগ্স-পা ম্খার নদী উপত্যকায় লুকিয়ে রাখেন বলে প্রবাদ প্রচলিত ছিল।

পরবর্তী জীবন
------------

১১৯০ এর দশকে তিনি স্ক্যিদ নদীর তীরে ক্লোং-র্দোল বৌদ্ধবিহার স্থাপন করেন। ১২০৫ খ্রিষ্টাব্দে তিনি 'ব্রুগ বৌদ্ধবিহার' স্থাপন করেন। এই বৌদ্ধবিহার থেকেই 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর নামকরণ হয়।

তথ্যসূত্র
---------

1. 1 2 3 4  Martin, Dan (2008-08)। "The First Drukchen, Tsangpa Gyare Yeshe Dorje"। *The Treasury of Lives: Biographies of Himalayan Religious Masters*। সংগ্রহের তারিখ 2013-08-18।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Dargye, Yonten (২০০১)। *History of the Drukpa Kagyud School in Bhutan (12th to 17th Century A.D.)*। Thimphu। আইএসবিএন 99936-616-0-0।
* Powers, John (১৯৯৪)। *Introduction to Tibetan Buddhism*। Snow Lion। আইএসবিএন 1-55939-026-3।
* Tulku Thondup Rinpoche (১৯৮৮)। *Buddhist Civilization in Tibet*। Arkana। আইএসবিএন 0-14-019083-X।
* Lama Nawang Tenzin (জুলাই ২০০৪)। *The Wand That Opens the Eyes and Dispels the Darkness of the Mind*। Shey, Ladakh: Pel Drukpay Tcheutsok।
* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 664–670.
* Miller, W. Blythe. 2006. 'Brug pa'i lo rgyus zur tsam: An Analysis of a Thirteenth Century Tibetan Buddhist Lineage History. Tibet Journal, vol. 31, no. 3, pp. 17–42, at pp. 22–25.

|  |  |  |
| --- | --- | --- |
| পূর্বসূরী | **গ্ত্সাং-পা-র্গ্যা-রাস-য়ে-র্দো-র্জে  প্রথম র্গ্যাল-দ্বাং-'ব্রুগ-পা** | উত্তরসূরীকুন-দ্গা'-দ্পাল-'ব্যোর |
|

|  |  |  |
| --- | --- | --- |
| পূর্বসূরী | **গ্ত্সাং-পা-র্গ্যা-রাস-য়ে-র্দো-র্জে  রালুং বৌদ্ধবিহারের প্রথম প্রধান** | উত্তরসূরীদ্বোন-রাস-দার-মা-সেং-গে |
|

| * দে
* স
র্গ্যাল-দ্বাং-'ব্রুগ-পা |
| --- |
| 
* গ্ত্সাং-পা-র্গ্যা-রাস-য়ে-শেস-র্দো-র্জে
* কুন-দ্গা'-দ্পাল-'ব্যোর
* 'জাম-দ্ব্যাংস-ছোস-ক্যি-গ্রাগ্স-পা
* কুন-ম্খ্যেন-পে-মা-দ্কার-পো
* দ্পাগ-ব্সাম-দ্বাং-পো
* মি-ফাম-দ্বাং-পো
* 'ফ্রিন-লাস-শ্রিং-র্তা
* কুন-গ্জিগ্স-ছোস-ক্যি-স্নাং-বা
* মি-'গ্যুর-দ্বাং-র্গ্যাল
* মি-ফাম-ছোস-ক্যি-দ্বাং-পো
* ব্স্তান-'দ্জিন-ম্খ্যেন-রাব-দ্গে-লেগ্স-দ্বাং-পো
* 'জিগ্স-মেদ-পে-মা-দ্বাং-ছেন

 |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুডক (ফ্রান্স)
	+ ১

 |